Július Andráši (horolezec)

Július Andráši (* 23. marec 1925, Košice† 13. júl 1995, Dolný Smokovec) bol slovenský horolezec, horský záchranár a publicista.

Životopis 
Július Andráši s horolezectvom začínal v roku 1946 spolu s priateľom Arnom Puškášom. Po ukončení štúdií prišiel v roku 1949 do Vysokých Tatier, do Starého Smokovca. V roku 1950 sa stal horským vodcom prvej triedy a začal pracovať ako horský záchranár v novovytvorenej Tatranskej horskej službe. V rokoch 19551960 bol jej náčelníkom. Od roku 1962 do roku 1970 bol pracovníkom observatória na Lomnickom štíte. Potom pracoval v zariadeniach cestového ruchu vo Vysokých Tatrách.

Od roku 1952 publikoval články v mnohých slovenských časopisoch zaoberajúcich sa horolezectvom a turistikou – Krásy Slovenska, Horolezec, Tatranské noviny a Vysoké Tatry. Napísal a vydal viacero turistických a horolezeckých sprievodcov.

Pubicistika ( výber) 
Július Andráši: Tatranská Lomnica (Bratislava, Šport, 1971)
Július Andráši: Tatranské vrcholy; vysokohorský sprievodca (Bratislava, Šport, 1966)
Július Andráši: Štrbské Pleso. Podbanské (Bratislava, Šport, 1971)
Július Andráši, Arno Andráši: Na tatranských vrcholoch; Tatranskými dolinami; Na tatranských sedlách a štítoch (Poprad, Okresná knižnica, 1996)
Július Andráši, Peter Buzinkay, Arno Andráši: Tatranská Kotlina. Ždiar - Javorina (Bratislava, Šport, 1988)
Július Andráši, Arno Andráši: Tatranské vrcholy; Vysokohorský sprievodca (Bratislava, Šport, 1973)
Mária Klobošičová, Elena Strečanská, Helena Jarábková, Alexander Jiroušek, František Lorenc, Július Andráši: Tatranské strediská. Orientačná mapa (Bratislava, Slovenská kartografia, 1987)
Július Andráši, Witold H. Paryski: Vysoké Tatry; Výber horolezeckých výstupov, nákresy stien František Ždiarsky (Bratislava, Šport, 1974)

Dôležité horolezecké prvovýstupy 
prvovýstup východnou stenou Zadnej Bašty
prvovýstup juhovýchodnou stenou Malého ošarpanca
prvovýstup juhozápadnou stenou Kotlového štítu

Referencie

Zdroj 
 

Slovenskí horolezci
Slovenskí publicisti
Slovenskí autori náučnej literatúry
Osobnosti Vysokých Tatier
Osobnosti z Košíc